****

ΕΛΛΗΝΙΚΗ ΔΗΜΟΚΡΑΤΙΑ Κομοτηνή, 6 Νοεμβρίου 2020

**ΔΗΜΟΣ ΚΟΜΟΤΗΝΗΣ**

Διεύθυνση: Πλ. Γ.Βιζυηνού 1

ΚΟΜΟΤΗΝΗ, 69133

Τηλ. 2531352419

Fax: 2531352490

Ε-mail:grtypoukomotinis@gmail.com

  **ΔΕΛΤΙΟ ΤΥΠΟΥ**

**Ασπίδα προστασίας από τον Δήμο Κομοτηνής**

**Επαναλειτουργεί η Δομή Υποστήριξης δημοτών που νοσούν και είναι μόνοι**

Γνωρίζοντας τα προβλήματα των ευπαθών κοινωνικά και οικονομικά ομάδων, ο **Δήμος Κομοτηνής**, από την αρχή της πανδημίας την περασμένη άνοιξη και συγκεκριμένα η Διεύθυνση Κοινωνικών Υπηρεσιών συνέστησε **Δομή Υποστήριξης** **για τους δημότες που ζουν μόνοι τους, νοσούν από τον κορωνοϊό** και δεν μπορούν να ενταχθούν σε κάποια από τις κατηγορίες των ωφελούμενων της Υπηρεσίας.

Τηρώντας τις οδηγίες του Υπουργείου Υγείας, η Διεύθυνση Κοινωνικών Υπηρεσιών επανενεργοποιεί την δομή και λαμβάνοντας όλα τα απαραίτητα μέτρα πρόληψης, προκειμένου ν’ αντιμετωπιστεί η εξάπλωση του κορωνοϊού, παρέχει ιατροφαρμακευτική και τηλεφωνική ψυχολογική στήριξη - με ψυχολόγο από το Κέντρο Κοινότητας- σε όλους τους δημότες που θα νοσήσουν και δεν θα μπορούν να εξυπηρετηθούν από οικείους τους.

Το τηλέφωνο της υπηρεσίας είναι **25310-72173 και το e-mail: vssnsidir@gmail.com**.

Ώρες λειτουργίας της τηλεφωνικής γραμμής: **8:00- 14:00, Δευτέρα με Παρασκευή.**

**Η εξυπηρέτηση αφορά σε δημότες όλων των οικισμών του Δήμου Κομοτηνής.**

Σε περίπτωση που οι ανάγκες αυξηθούν, ο Δήμος Κομοτηνής βρίσκεται σε απόλυτη ετοιμότητα προκειμένου να ενισχύσει την υπηρεσία με επιπλέον προσωπικό, ώστε να διασφαλιστεί η αποτελεσματική της λειτουργία.

